CELEX: 22009D0037
Language: ro
Date: 2009-03-17 00:00:00
Title: Decizia nr. 37/2009 a Comitetului mixt al SEE din 17 martie 2009 de modificare a anexei XXI (Statistică) la Acordul SEE

28.5.2009   
            
            
               RO
            
            
               Jurnalul Oficial al Uniunii Europene
            
            
               L 130/31
            
         
      DECIZIA NR. 37/2009 A COMITETULUI MIXT AL SEE
   din 17 martie 2009
   de modificare a anexei XXI (Statistică) la Acordul SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XXI la acord a fost modificată prin Decizia nr. 131/2008 a Comitetului mixt al SEE din 5 decembrie 2008 (1).
            
         
               (2)
            
            
               Regulamentul (CE) nr. 1062/2008 al Comisiei din 28 octombrie 2008 de punere în aplicare a Regulamentului (CE) nr. 453/2008 al Parlamentului European și al Consiliului referitor la statisticile trimestriale privind locurile de muncă vacante în Comunitate, în ceea ce privește procedurile de ajustare sezonieră și rapoartele de calitate (2) trebuie încorporat în acord.
            
         
               (3)
            
            
               Regulamentul (CE, Euratom) nr. 1101/2008 al Parlamentului European și al Consiliului din 22 octombrie 2008 privind transmiterea de date statistice confidențiale Biroului Statistic al Comunităților Europene (versiune codificată) (3) trebuie încorporat în acord.
            
         
               (4)
            
            
               Regulamentul (CE, Euratom) nr. 1101/2008 abrogă Regulamentul (Euratom, CEE) nr. 1588/90 (4), care este încorporat în acord și care, prin urmare, trebuie abrogat în conformitate cu acordul.
            
         
               (5)
            
            
               Regulamentul (CE, Euratom) nr. 1101/2008 este o versiune codificată a Regulamentului (Euratom, CEE) nr. 1588/90 și, prin urmare, actualele adaptări SEE ale acestuia trebuie menținute,
            
         DECIDE:
   Articolul 1
   Anexa XXI la acord se modifică după cum urmează:
   
               1.
            
            
               După punctul 18v [Regulamentul (CE) nr. 453/2008 al Parlamentului European și al Consiliului] se adaugă următorul punct:
               
                           „18va.
                        
                        
                           
                              32008 R 1062: Regulamentul (CE) nr. 1062/2008 al Comisiei din 28 octombrie 2008 de punere în aplicare a Regulamentului (CE) nr. 453/2008 al Parlamentului European și al Consiliului referitor la statisticile trimestriale privind locurile de muncă vacante în Comunitate, în ceea ce privește procedurile de ajustare sezonieră și rapoartele de calitate (JO L 285, 29.10.2008, p. 3).”
                        
                     
         
               2.
            
            
               Textul punctului 17 [Regulamentul (CEE) nr. 1588/90 al Consiliului] se înlocuiește cu următorul text:
               „32008 R 1101: Regulamentul (CE, Euratom) nr. 1101/2008 al Parlamentului European și al Consiliului din 22 octombrie 2008 privind transmiterea de date statistice confidențiale Biroului Statistic al Comunităților Europene (versiune codificată) (JO L 304, 14.11.2008, p. 70).
               În sensul prezentului acord, dispozițiile regulamentului se citesc cu următoarele adaptări:
               
                           (a)
                        
                        
                           la articolul 2 se adaugă următorul alineat:
                           
                                       «(k)
                                    
                                    
                                       personalul Oficiului de statistică al AELS: personalul secretariatului AELS care lucrează la sediul Eurostat.»;
                                    
                                 
                     
                           (b)
                        
                        
                           la articolul 5 alineatul (1) a doua teză, termenul «Eurostat» se înlocuiește cu «Eurostat și Oficiul de statistică al AELS»;
                        
                     
                           (c)
                        
                        
                           la articolul 5 alineatul (2) se adaugă următorul paragraf:
                           «Datele statistice confidențiale transmise către Eurostat prin intermediul Oficiului de statistică al AELS sunt accesibile, de asemenea, personalului acestui oficiu.»;
                        
                     
                           (d)
                        
                        
                           la articolul 6, termenul «Eurostat» include, în acest sens, Oficiul de statistică al AELS.”
                        
                     
         Articolul 2
   Textele Regulamentelor (CE) nr. 1062/2008 și (CE, Euratom) nr. 1101/2008 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 18 martie 2009, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (5).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 17 martie 2009.
      
         
            Pentru Comitetul mixt al SEE
         
         
            Președintele
         
         Alan SEATTER
         
      
   
   
      (1)  JO L 25, 29.1.2009, p. 40.
   
      (2)  JO L 285, 29.10.2008, p. 3.
   
      (3)  JO L 304, 14.11.2008, p. 70.
   
      (4)  JO L 151, 15.6.1990, p. 1.
   
      (5)  Nu au fost semnalate obligații constituționale.